Ακάκιος Καισαρείας

Ο Ακάκιος Καισαρείας ή Ακάκιος Μονόφθαλμος (... - 366) ήταν χριστιανός επίσκοπος στην Καισάρεια της Παλαιστίνης από το 340 ως το 366.

Βιογραφικά στοιχεία
Υπήρξε μαθητής και ήταν ο διάδοχος του Ευσέβιου στην επισκοπή της ΚαισαρείαςΣωκράτης ο Σχολαστικός, Historia Ecclesiastica, 2.4., του οποίου έγραψε τη βιογραφία. Μνημονεύεται κυρίως για την πικρή του αντίθεση με τον Κύριλλο Α΄ Ιεροσολύμων και για το ρόλο που έπαιξε αργότερα στα πιο οξυμένα στάδια της διαμάχης σχετικά με τον Αρειανισμό. Ο Γρηγόριος Ναζιανζηνός τον αναφέρει ως "γλώσσα του Αρειανισμού".

Αποφεύγοντας τα άκρα, υπήρξε ηγέτης της μετριοπαθούς αρειανικής ομάδας των Ομοίων.Γεώργιος Χατζηαντωνίου, Η Εκκλησία του Χριστού: Τα Πρώτα Εξακόσια Χρόνια, Εκδόσεις «Ο Λόγος», 1993, σελ. 248. Πίστευε πως ο Υιός Ιησούς Χριστός είναι «όμοιος» με τον Πατέρα Θεό, όμως απέρριπτε την χρήση όρων όπως «ομοούσιος».

Υποσημειώσεις

Κατηγορία:Ιστορία του Χριστιανισμού
Κατηγορία:Αντιτριαδισμός
Κατηγορία:Αρειανισμός
Κατηγορία:Επίσκοποι του 4ου αιώνα